DTAC เปิด 2 ช่องทางรับแจ้งเบอร์ “มิจฉาชีพ” ประสานตร.สอบสวน-บล็อกหมายเลข
DTAC จับมือกับเจ้าหน้าที่ตำรวจ เปิดรับแจ้งภัยมิจฉาชีพ-SMS ข้อความหลอกลวง เพื่อเตรียมบล็อกหมายเลขและดำเนินการสอบสวน
DTAC จับมือกับเจ้าหน้าที่ตำรวจ เปิดรับแจ้งภัยมิจฉาชีพ-SMS ข้อความหลอกลวง เพื่อเตรียมบล็อกหมายเลขและดำเนินการสอบสวน
12 เม.ย. 2565

บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดรับแจ้งภัยมิจฉาชีพ และ SMS ข้อความหลอกลวง เพื่อบล็อกและดำเนินการสอบสวน ประสานเจ้าหน้าที่ตำรวจ โดยลูกค้าดีแทคแจ้งได้ทั้งโทร 1678 หรือแจ้งผ่าน SMS/MMS 1678  พร้อมแนะประชาชนให้สังเกตหมายเลขที่โทรเข้ามา ถ้ามีเครื่องหมาย + เป็นเบอร์ที่โทรมาจากต่างประเทศ ควรระมัดระวังอย่ารับสาย ทั้งนี้หากพบเห็นภัยมิจฉาชีพแก๊งคอลเซ็นเตอร์ และ SMS หลอกลวง สามารถแจ้งได้ 2 แนวทาง ดังนี้
สำหรับการรับแจ้งมิจฉาชีพแก๊งคอลเซ็นเตอร์ และ SMS หลอกลวงดังกล่าว ดีแทคได้ดำเนินงานมาตั้งแต่เดือน กันยายน 2564 เพื่อดำเนินการบล็อกหมายเลข และระงับการใช้งานจากมิจฉาชีพ  (ถ้าตรวจพบว่าผิดจริง) เพื่อความปลอดภัยในการใช้งานมือถือของลูกค้าทุกราย
นอกจากนี้ บริษัทได้เน้นมาตรการคุมเข้มและปฎิบัติตามคำสั่งของกสทช.มาอย่างต่อเนื่องตั้งแต่ปีที่ผ่านมา ใน 3 ประเด็นสำคัญ ดังนี้
1.ระงับสายโทรเข้ามาจากต่างประเทศที่มีรูปแบบของมิจฉาชีพที่เบอร์โทรเข้ามาเป็นเบอร์โทรศัพท์บ้าน เบอร์โทรศัพท์ของประเทศไทย ที่โทรมายังเลขหมายปลายทางของลูกค้า
2.ระงับสายโทรเข้ามาจากต่างประเทศที่มีรูปแบบของเบอร์ปลอมที่โทรเข้ามาเป็นรหัสโทรศัพท์ประจำประเทศ (Country Code) ที่สหภาพโทรคมนาคมระหว่างประเทศ (ITU) ยังไม่ได้จัดสรรให้ประเทศใด
ทั้งนี้ ลูกค้าดีแทคยังสามารถโหลด dtac Safe เป็นบริการเสริมใหม่ บนดีแทคแอป ในลักษณะการป้องกันผ่านระบบคลาวด์ (Cloud-based security) โดยสามารถป้องกันประเภทของการคุกคามทางไซเบอร์บนมือถือ ได้หลายประเภทโดยจะได้รับการแจ้งเตือนและป้องกันการเข้าใช้งานเว็บไซต์ทันที หากตรวจพบการเข้าถึงเว็บไซต์หรือลิงค์ที่คาดว่ามีความเสี่ยงจากภัยคุกคามทางไซเบอร์ และเว็บไซต์ที่ไม่เหมาะสม ตามฐานข้อมูลในระบบ โดยอำนวยความสะดวกให้กับผู้ใช้งานโดยระบบจะอัพเดทให้อัตโนมัติโดยไม่ต้องมีการอัพเดทด้วยตัวเอง ลูกค้าดีแทคสามารถโหลดและทดลองใช้บริการได้ 2 เดือน